Folketing
2002-05-28

Men det viser også, hvor uigennemtænkt det var, når der skal mindst 15 ændringsforslag fra ministeren til for at få lovforslaget til at fungere bare nogenlunde rimeligt ifølge de høringssvar, vi har set. Vi har diskuteret meget, hvor mange boliger der kan være tale om. Jeg har sådan været inde, inden jeg gik på talerstolen i dag, og kigget på, hvad der lå af høringssvar, og jeg har, som jeg har citeret det en gang i dag, fundet det høringssvar fra Gert Karkov fra Landboforeningerne, nemlig at de ikke er særlig interesserede i at have huse liggende spredt rundtomkring, at de ved, det senere kan give anledning til problemer, nabogener, miljøkonflikter og give anledning til restriktioner for landbrugspolitikken. Det kan også føre til indsnævring af produktionsmulighederne, og de har ikke set nogen nye høringssvar. Der står også, at de faktisk godt vil have placeret mindre erhvervsvirksomheder der, hvor man plejer at lægge dem, nemlig i særlige områder i byerne.